Document ID: 31994R2300

ΚΑΝΟΝΙΣΜΟΣ (ΕΚΑΧ, ΕΚ, ΕΥΡΑΤΟΜ) αριθ. 2300/94 ΤΟΥ ΣΥΜΒΟΥΛΙΟΥ της 22ας Σεπτεμβρίου 1994 για τη διόρθωση του διορθωτικού συντελεστή που εφαρμόζεται στο Ηνωμένο Βασίλειο και την προσαρμογή του διορθωτικού συντελεστή που εφαρμόζεται στην Ελλάδα στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (Ευρατόμ, ΕΚΑΧ, ΕΚ) αριθ. 3608/93 (2), και ιδίως τα άρθρα 63, 64, 65, 65α, 82 και το παράρτημα ΧΙ του εν λόγω κανονισμού υπηρεσιακής κατάστασης, καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,
την πρόταση της Επιτροπής,
Εκτιμώντας:
ότι η Eurostat διόρθωσε την ετήσια έκθεσή της του έτους 1993 για να λάβει υπόψη τις διορθωμένες από την κεντρική στατιστική υπηρεσία του Ηνωμένου Βασιλείου τιμές- ότι θα πρέπει, συνεπώς, να διορθωθεί ο διορθωτικός συντελεστής που εφαρμόζεται στο Ηνωμένο Βασίλειο με ισχύ από την 1η Ιουλίου 1993-
ότι κατά το δεύτερο εξάμηνο του 1993 σημειώθηκε αισθητή αύξηση του κόστους ζωής στην Ελλάδα, κράτος μέλος όπου υπηρετούν υπάλληλοι και λοιπό προσωπικό των Ευρωπαϊκών Κοινοτήτων- ότι θα πρέπει συνεπώς να γίνει αναπροσαρμογή του διορθωτικού συντελεστή που εφαρμόζεται δυνάμει του κανονισμού (Ευρατόμ, ΕΚΑΧ, ΕΚ) αριθ. 3608/93 στις αποδοχές και συντάξεις των υπαλλήλων αυτών και του λοιπού προσωπικού, με ισχύ από την 1η Ιανουαρίου 1994,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιουλίου 1993, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην κατωτέρω χώρα καθορίζεται ως εξής:
Ηνωμένο Βασίλειο (εκτός Culham): 107,3
Άρθρο 2
1. Από την 1η Ιουλίου 1993, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην κατωτέρω χώρα καθορίζεται ως εξής:
Ελλάδα: 85,4
2. Οι διορθωτικοί συντελεστές που εφαρμόζονται στην σύνταξη καθορίζονται σύμφωνα με το άρθρο 82 παράγραφος 1 του κανονισμού υπηρεσιακής κατάστασης.
Τα άρθρα 3 έως 10 του κανονισμού (ΕΚΑΧ, ΕΟΚ, Ευρατόμ) αριθ. 2175/88 (3) εξακολουθούν να ισχύουν.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Σεπτεμβρίου 1994.

Labels: 9
0
18
15